עומאר סי

עומאר סי (בצרפתית: Omar Sy; נולד ב-20 בינואר 1978) הוא שחקן ובדרן צרפתי. הוא מוכר בעיקר בעקבות עומאר ופרד: המופע שהוא העלה יחד עם פדריק טסטו (Frédéric Testot) ובעקבות תפקידו בסרט "מחוברים לחיים", שעליו זכה במספר פרסים, בהם פרס סזאר (כשהוא השחקן השחור הראשון שזוכה בפרס זה). עומאר נולד בפרברי פריז (טראפ, איל-דה-פראנס) שבצרפת למשפחה מוסלמית. אמו מאוריטנית, ואביו סנגלי ממוצא פולי (Fula people). הוא נחשף לתודעת הציבור בשנת 1996 ברדיו נובה שם פגש לראשונה את פרדריק טסטו. לאחר מכן עבר לערוץ Canal+(אנ') שם הגיש יחד עם ג'מאל דבוז תוכנית על קולנוע, ובהמשך עבר להנחות שעשועון. לאחר תפקידים אלו עבר סי להופיע כסטנדאפיסט במספר מופעים: Je ne fais pas mon âge (אני צעיר מגילי), Service après-vente des émissions (שירות מכירות לתוכניות טלוויזיה) ו-Omar et Fred : le spectacle (עומאר ופרד: המופע). משנת 2005 המופע Service après-vente des émissions עובד לטלוויזיה והפך לתוכניות מערכונים ברשת "קנאל פלוס". משנת 2000 השתתף במספר סרטים, אולם רק בשנת 2011 הפך לאחד מכוכבי הקולנוע הצרפתי לאחר תפקידו בסרט "מחוברים לחיים", שזכה להצלחה רבה, וצפו בו מעל 19 מיליון צופים ברחבי העולם. סרט זה היה המצליח ביותר בצרפת בשנת 2011. על תפקידו בסרט זכה בפרס גלובוס הקריסטל, בפרס השחקן הטוב ביותר בפסטיבל הסרטים הבינלאומי בטוקיו ובפרס סזאר לשחקן הטוב ביותר בשנת 2012, שבו גבר על ז'אן דוז'רדן שזכה באותה שנה בפרס אוסקר לשחקן הטוב ביותר ובפרס לומייר. ב-2014 גילם את בישופ בסרט "אקס-מן: העתיד שהיה" וב-2015 שיחק ב"עולם היורה" בתור בארי, חברו של אוון גריידי (כריס פראט) ושותפו באימון הוולוצירפטורים וב-2016 שיחק בסרט המתח של רון הווארד, "התופת". בינואר 2021 הופיע בסדרה "לופן", המהווה מחווה לארסן לופן, דמות משמעותית בתרבות הצרפתית. ב-2022 הופיע שנית בדמותו של בארי בסרט עולם היורה: עולם חדש. ב-5 ביולי 2007 התחתן עם הלן, והם גרים עם חמשת ילדיהם בלה טראמבלה-סור-מולדר(אנ') שבאיל-דה-פראנס. 2000 : La Tour Montparnasse infernale 2002 : Le Raid 2002 : Le Boulet 2002 : Samouraïs 2002 : Si j'étais lui (סרט טלוויזיה) 2003 : La Beuze 2004 : Le Carton 2006 : Nos jours heureux 2008 : Seuls two 2009 : Safari 2009 : Tellement proches 2009 : Envoyés très spéciaux 2009 : King Guillaume 2009 : La Loi de Murphy 2009 : Micmacs à tire Larigot 2010 : Le pas Petit Poucet (סרט טלוויזיה) 2010 : Conte de la frustration (סרט טלוויזיה) 2011 : Les Tuche 2011 : מחוברים לחיים 2014 : אקס-מן: העתיד שהיה 2014: סמבה 2014: אנשים טובים 2015: עולם היורה 2015: משחק באש 2016: מסייה שוקולד 2016: התופת 2016: מחר הכל מתחיל 2017: רובוטריקים: האביר האחרון 2017: ד"ר קנוק 2018: בונז'ור מיאמי 2019: גנובים על הקרח 2020: קול קדומים 2020: משטרה 2020: גיבור חייה 2021: לופן 2022: רחוק מהבית 2022: עולם היורה: עולם חדש 2024: הספר של קלרנס TBA:‏ Shadow Force‏ TBA: ‏ The Strangers' Case‏ TBA: ‏ The Killer‏ פרס השחקן הטוב ביותר (במשותף עם פרונסואה קלוזה) בפסטיבל הסרטים הבינלאומי בטוקיו (2011) פרס לומייר לשחקן הטוב ביותר (2012) גלובוס הקריסטל לשחקן הטוב ביותר (2012) כוכב הזהב של הקולנוע הצרפתי פרס סזאר לשחקן הטוב ביותר (2012) מדיה וקבצים בנושא עומאר סי בוויקישיתוף אתר האינטרנט הרשמי של עומאר סי עומאר סי, ברשת החברתית פייסבוק עומאר סי, ברשת החברתית אקס (טוויטר) עומאר סי, ברשת החברתית אינסטגרם עומאר סי, במסד הנתונים הקולנועיים IMDb (באנגלית) עומאר סי, באתר "אידיבי", מאגר הידע העברי לקולנוע ישראלי ועולמי עומאר סי, באתר AllMovie (באנגלית) עומאר סי, באתר Rotten Tomatoes (באנגלית) עומאר סי, באתר Box Office Mojo (באנגלית) עומאר סי, באתר Metacritic (באנגלית) עומאר סי, במסד הנתונים הקולנועיים KinoPoisk (ברוסית) עומאר סי, באתר MusicBrainz (באנגלית) עומאר סי, באתר Discogs (באנגלית) עומאר סי, באתר Genius נעמה רק, עכבר העיר אונליין, השחקן השחור שמגדיר את הנורמות הלבנות, באתר הארץ, 5 באפריל 2016 ציפי שמילוביץ, נכנס לתוקפו, באתר "ידיעות אחרונות", 11 ביוני 2021 ביוגרפיה מאתר premiere.fr